b"\n_START_ARTICLE_\nQin Shi Huang\n_START_SECTION_\nKapanganakan at kabataan\n_START_PARAGRAPH_\nAyon sa Mga Talata ng Dakilang Mananalaysay na isinulat ni Sima Qian sa panahon ng Dinastiyang Han, ang unang naging emperador ay ang panganay na lalaking anak ng prinsipe ng Qin na si Yiren, kung sino ay kinilala bilang Haring Zhuangxiang ng Qin. Si L\xc3\xbc Buwei ay isang mayamang mangangalakal mula sa Estado ng Wey na nakilala ang prinsipe ng Qin na si Yiren habang naninirahan sa looban ng korte ng Zhao bilang isang bihag upang magarantiya ang pansamantalang kapayapaan sa pagitan ng dalawang estadong ito. Umibig sa unang pagkikita si prinsipe Yiren sa isang kabit ni L\xc3\xbc Buwei. Sumang-ayon si L\xc3\xbc na maging asawa ni Yiren ang kanyang kabit na kinilala bilang Babaeng Zhao (Zhao Zi) hango sa Estado ng Zhao. Nagsilang ng isang sanggol si Babaeng Zhao noong ika-18 ng Pebrero; at pinangalanang Zhao Zheng - ang pangalang Zheng (\xe6\xad\xa3) ay kinuha sa kanyang buwan ng kapanganakang Zhengyue (\xe6\xad\xa3\xe6\x9c\x88), ang unang buwan sa  Tsinong kalendaryong buwan. Ang mga pakana ni L\xc3\xbc Buwei ay kalaunang nakatulong sa pagiging hari ni Yiren sa 250 BK._NEWLINE_Gayunman, inangkin din ng Mga Talata ng Dakilang Mananalaysay  na ang unang emperador ay hindi tunay na anak ni Prince Yiren ngunit kay L\xc3\xbc Buwei. Ayon sa bersyon na ito, noong ipinakilala na ni L\xc3\xbc Buwei ang nagsasayaw na babae sa prinsipe, kabit siya ni L\xc3\xbc Buwei at nabuntis na niya at ipinanganak ang sanggol matapos ang hindi karaniwang mahabang panahon ng pagbubuntis. Ayon sa mga pagsasalin ng Mga Salaysay ni L\xc3\xbc Buwei, nanganak si Zhao Ji sa darating na emperador sa lungsod ng Handan sa 259 BK, ang unang buwan ng ika-48 taon ng paghahari ni Zhaoxiang ng Qin._NEWLINE_Ang kaisipan na ang emperador ay isang anak sa labas na malawak na pinaniniwalaan sa buong kasaysayan ng Tsina ang nagdagdag sa karaniwang negatibong pagtingin sa Unang Emperador.\n_START_SECTION_\nRehensiya\n_START_PARAGRAPH_\nSa 246 BK, nang mamatay si Haring Zhuangxiang matapos ang isang maikling panahon ng kapangyarihan na tatlong taon lamang, siya ay sinundan sa trono ng kanyang 13-taon gulang na anak na lalaki. Noong panahon, bata pa rin si Zhao Zheng kaya gumanap bilang pansamantalang punong ministro si L\xc3\xbc Buwei ng Estado ng Qin, na nakikipagdigmaan pa rin sa iba pang anim na mga estado.  _NEWLINE_Si Zhao Chengjiao, ang Panginoong Chang'an (\xe9\x95\xbf\xe5\xae\x89\xe5\x90\x9b), ay ang lehitimong kalahating kapatid na lalaki ni Zhao Zheng, sa parehong ama ngunit mula sa ibang ina. Matapos manahin ni Zhao Zheng ang trono, nag-alsa si Chengjiao sa Tunliu at sumuko sa estado ng Zhao. Ang mga natirang mga abay at pamilya ni Chengjiao ay ipinapatay ni ng Zhao Zheng.\n_START_SECTION_\nPagtangkang kudeta ni Lao Ai\n_START_PARAGRAPH_\nSa pagtanda ni Haring Zheng, ikinatakot ni L\xc3\xbc Buwei na matuklasan ng batang hari ang kanyang pag-uugnayan sa kanyang inang si Babaeng Zhao. Nagpasya siya na idistansya ang kanyang sarili at maghanap ng pamalit para sa dowager na reyna. Nakahanap siya ng isang lalaking nagngalang Lao Ai.\n_START_SECTION_\nUnang tangkang pagpaslang\n_START_PARAGRAPH_\nPatuloy ang pagsakop ng iba't ibang mga estado nina Haring Zheng at ng kanyang mga hukbo. Ang estado ng Yan ay maliit, mahina at madalas na ginugulo ng mga sundalo. Wala itong tapat para sa estadong Qin. Kaya nagpakana si Kinoronohang Prinsipe Dan ng Yan ang pagtangka ng pagpaslang upang alisan si Haring Zheng, at nagmakaawa kay Jing Ke na pumunta sa misyon sa 227 BK. Sinamahan ni Qin Wuyang si Jing Ke sa pakana. Ang bawat isa ay dapat na magpresenta ng mga regalo kay Haring Zheng: isang mapa ng Dukang at ang pugot na ulo ni Fan Wuji.\n_START_SECTION_\nIkalawang tangkang pagpaslang\n_START_PARAGRAPH_\nSi Gao Jianli ay isang malapit na kaibigan ni Jing Ke, na ninais ipaghiganti ang kanyang kamatayan.\n_START_SECTION_\nIkatlong tankang pagpaslang\n_START_PARAGRAPH_\nSa 230 BK, ang estado tinalo ng estado ng Qin ang estado ng Han. Isang Han na aristokrata na nagngalang Zhang Liang ay sumumpa ng paghihiganti sa emperador ng Qin."